|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 16-17-ОС/4

Дана: 20.03.2017.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 16-17-ОС - *Набавка реагенаса и потрошног материјала за гасне анализаторе за потребе Центра за лабораторијску медицину у оквиру Клиничког центра Војводине***

**ПИТАЊA ПОТЕНЦИЈАЛНОГ ПОНУЂАЧА:**

Na osnovu člana 63. stav 2. ZJN-a, obraćamo Vam se sa zahtevom za razjašnjenjem i izmenom konkursne dokumentacije i to:

Uvidom u konkursnu dokumentaciju po JN broj l6-17-OC utvrdili smo da je naručilac raspisao nabavku potrošnog materijala za laboratorijski uređaj i to 3 partije za različite aparate koji su u vlasništvu naručioca i sve opisane partije , zasebne celine su tako koncipirane da za svaku partiju može isključivo da se koristi originalni potrošni materijal, znači da nema ni kompatibilnog potrošnog materijala jer se radi o aparatima zatvorenog tipa.

|  |
| --- |
| Реагенси и потрошни материјал за апаратe Gem Premier |
| Реагенси и потрошни материјал за апаратe RapidPoint 500 |
| Реагенси и потрошни материјал за апаратe ABL Flex |

Uvidom u konkursnu dokumentaciju iz predmetne javne nabavke utvrdili smo daje naručilac tehničku specifikaciju i količine za aparate Gem Premier formulisao tako da je definisao NAJMANJE KOLIČINE in-vitro dijagnostičkih sredstava u odnosu na druga dva proizvođača laboratorijskih uređaja.

Postavlja se pitanje kojim se to potrebama vodio naručilac prilikom definisanja partija i količina, jer naručilac ima na stanju i to u funkciji veći broj gasnih analizatora po organizacionim jedinicama Gem Premier koji proizvode iste analize kao i druga dva proizvođača iz predmetne javne nabavke. Ukoliko naručilac smatra da navedeni gasni analizatori nemaju zadovoljavajući kvalitet, da su spori, da nemaju sve neophodne parametre, vrste analiza i da gasni analizatori od druga dva proizvođača imaju bolje karakteristike koje bi korisniku u izvršenju ugovorne obaveze donele određene koristi u smislu kvaliteta samih analiza, troškova održavanja, itd. onda se kao objektivna potreba naručioca može smatrati ovako definisana javna nabavka. **Pošto to nije slučaj, naručilac bi trebalo da obrazloži zašto je tako definisao partije i NESRAZMERNO RASPODELIO KOLIČINE ANALIZA PO GASNIM ANALIZATORIMA.**

Kako se radi o laboratorijskim uređajima iste namene i primene, logično bi bilo da naručilac raspiše javnu nabavku na način da se otvori konkurencija i takmiče ponuđači, a ponuđač koji prema definisanom kriterijumu dostavi najbolju ponudu, naručilac se obaveže da aktivira sve aparate i ako je potrebno zahteva određeni broj aparata od izabranog ponuđača jer je kroz transparentni postupak došlo do nabavke aparata , svejedno da li kroz poslugu aparata u vremenskom periodu trajanja ugovora ili putem donacije u vlasništu (opravdano i svrsishodno jer su se ponuđači takmičili, tržišno poslovanje).

Zato Vas molimo da omogućite konkurenciju u skladu sa članom 10.ZJN-a, i takođe da se ispoštuje načelo ekonomičnosti I efikasnosti, član 9.ZJN, **jer naručilac nije raspisao postupak javne nabavke na način da se konkurencijom između gore navedenh proizvođača i ovlašćenih ponuđača dođe do uštede, što i jeste smisao javnih nabavki, njenih načela ekonomičnosti i obezbeđivanja konkurencije.**

Napominjemo da smo spremni i rado bismo se takmičilli sa drugim ponuđačima i proizvođačima za koje ste definisali partije , jer bi time došlo do uštede u sredstvima a otvaranje konkurencije je obaveza naručioca uvek kada je to moguće, jer naručilac ima iskustva u radu sa gore navedenim aparatima i provera kvaliteta zbog toga nije neophodna .

**ОДГОВОР НАРУЧИОЦА:**

Наручилац је предметни поступак јавне набавке спровео у складу са својим потребама односно према потребама и захтевима непосредних корисника обзиром да се гасни анализатори налазе у више организационих јединица.

С поштовањем,

*Комисија за јавну набавку 16-17-ОС*